pratiṣthaìvā̀sya prathamamáhaḥ pratiṣṭhò asya vasantá r̥turyádūrdhvám pratiṣṭhā́yā avācī́nam máddhyāttáddvitī́yamáhastádvasya grīṣmá r̥turmádhyamevā̀sya madhyamamáharmádhyamasya varṣāśarádāvr̥tū yádūrdhvam mádhyādavācī́nam śīrṣṇastáccaturthamáhastádvasya hemantá r̥tuḥ śíra evā̀sya pañcamamáhaḥ śíro'sya śíśira r̥túrevámimé ca lokā́ samvatsaráścātmā́ ca puruṣamedhámabhisámpadyante sárvam vā́ imé lokāḥ sárvaṃ samvatsaraḥ sárvamātmā sárvam puruṣamedhaḥ sárvasyā́ptyai sárvasyā́varuddhyai